พยานหลักฐานประกอบตามวรรคหนึ่ง หมายถึงอะไร
ก. พยานหลักฐานที่ไม่มีน้ำหนักหรือมีน้ำหนักน้อย
ข. พยานที่ร่วมกระทำความผิดร่วมกันแล้วมีกันซัดทอดกัน
ค. พยานที่จำเลยไม่มีโอกาสถามค้านหรือพยานหลักฐานที่มีข้อบกพร่องประการอื่น อันอาจกระทบถึงความน่าเชื่อถือของพยานหลักฐานนั้น
ง. พยานหลักฐานอื่นที่รับฟังได้ และมีแหล่งที่มาเป็นอิสระต่างหากจากพยานหลักฐานที่ต้องการพยานหลักฐานประกอบนั้น
ข้อที่ถูกต้องคือ ง.  เพราะว่า เพราะพยานหลักฐานประกอบตามวรรคหนึ่ง หมายถึง พยานหลักฐานอื่นที่รับฟังได้ และมีแหล่งที่มาเป็นอิสระต่างหากจากพยานหลักฐานที่ต้องการพยานหลักฐานประกอบนั้น ทั้งจะต้องมีคุณค่าเชิงพิสูจน์ที่สามารถสนับสนุนให้พยานหลักฐานอื่นที่ไปประกอบมีความน่าเชื่อถือมากขึ้นด้วย

พยานซัดทอด คือ พยานที่ร่วมกระทำความผิดร่วมกันแล้วมีกันซัดทอดกัน เช่น ยอมรับว่ากระทำความผิดตามฟ้องจริงแต่ยังมีบุคคลอื่นร่วมกระทำความผิดกับตนด้วย ในกรณีนี้ศาลยังรับฟังได้เพราะยังพอมีน้ำหนักเพียงพอ แต่หากว่าให้การซัดทอดว่าอีกคนหนึ่งกระทำความผิด ตนเองไม่ได้กระทำความผิดด้วย ในกรณีนี้ศาลอาจไม่รับฟังเพราะเป็นพยานหลักฐานที่ไม่มีน้ำหนักหรือมีน้ำหนักน้อย เพราะเป็นการบอกปัดความรับผิดของตัวเอง และโยนความรับผิดไปให้ผู้อื่น ถ้าไม่มีหลักฐานประกอบการซัดทอด ศาลต้องรับฟังด้วยความระมัดระวัง เพราะพยานซัดทอดเพียงอย่างเดียวไม่อาจรับฟังเพื่อลงโทษจำเลยได้ ต้องอาศัยพยานหลักฐานอื่นประกอบด้วย

ตามประมวลกฎหมายวิธีพิจารณาความอาญา มาตรา 227/1 ในการวินิจฉัยชั่งน้ำหนักพยานบอกเล่า พยานซัดทอด พยานที่จำเลยไม่มีโอกาสถามค้านหรือพยานหลักฐานที่มีข้อบกพร่องประการอื่นอันอาจกระทบถึงความน่าเชื่อถือของพยานหลักฐานนั้น ศาลจะต้องกระทำด้วยความระมัดระวัง และไม่ควรเชื่อพยานหลักฐานนั้นโดยลำพังเพื่อลงโทษจำเลย เว้นแต่จะมีเหตุผลอันหนักแน่น มีพฤติการณ์พิเศษแห่งคดี หรือมีพยานหลักฐานประกอบอื่นมาสนับสนุน
78.กฎหมายลักษณะพยาน (ทั้งวิแพ่งและวิอาญา)